**РЕШЕНИЕ** № 55 - МИ  
  
Суворово, 30.09.2019 г.

ОТНОСНО: Одобряване на образци на бюлетини и тираж на бюлетините за гласуване в община Суворово, при произвеждане на изборите за общински съветници и за кметове на 27 октомври 2019 г.

Във връзка с изпълнение на Решение № 993-МИ/07.09.2019 г. на ЦИК, на редовно заседание ОИК Суворово разгледа образците и тиража на бюлетините по видове избори в община Суворово за изборите за общински съветници и за кметове насрочени на 27 октомври 2019 г. Печатницата на БНБ изготви и изпрати на ОИК по електронен път графичен файл с предпечат на хартиените бюлетини по видове избори за одобрение. Общинската избирателна комисия Суворово извърши проверка на изпратените 3 образеца на бюлетини за различните видове избори.

На основание чл.87, ал.1, т.1 и т.9 от Изборния кодекс, Решение № 993-МИ/07.09.2019 г. на ЦИК и Решение № 1242-МИ/27.09.2019 г. на ЦИК, ОИК Суворово

**РЕШИ**:

1. Одобрява графичния файл на предпечатния образец на бюлетините за гласуване в община Суворово в изборите за общински съветници и за кметове на 27 октомври 2019 г., както следва:

* за общински съветници;
* за кмет на община Суворово;
* за кмет на кметство с. Чернево

1. Одобрява заявения от Централната избирателна комисия тираж на бюлетините за община Суворово, както следва:

* за общински съветници - 6 800 (шест хиляди и осемстотин) броя;
* за кмет на община Суворово – 6 800 (шест хиляди и осемстотин) броя;
* за кмет на кметство с. Чернево – 1 300 (хиляда и триста) броя.

Одобряването на графичния файл на предпечатния образец на бюлетините за гласуване в община Суворово в изборите за общински съветници и за кметове на 27 октомври 2019 г. и заявения от Централната избирателна комисия тираж на бюлетините за община Суворово се удостоверява чрез електронния подпис, издаден на ОИК Суворово.

Непосредствено след електронното подписване на бюлетините за: общински съветници, кмет на община Суворово и кмет на кметство Чернево, всеки отделен образец се разпечатва и върху него се подписват присъстващите членове на ОИК Суворово, като изписват трите си имена саморъчно, отбелязват се датата и часът на одобряването на образците на бюлетините.

Одобрените образци се прилагат към протокола от заседанието на ОИК Суворово.

Образците се публикуват след решение на ЦИК.

       Решението подлежи на обжалване пред Централна избирателна комисия в срок до 3 работни дни от обявяването му, на основание чл.88, ал.1 от ИК.

Председател:

Маргарита Георгиева Митева

Секретар:

Соня Лозанова Владимирова-Пешева